open-index/open-wikipedia-markdown huggingface dataset:
Atferdsøkonomi

**Atferdsøkonomi** (engelsk *behavioral economics*) er en vitenskap som studerer hvordan individer foretar økonomiske beslutninger i praksis. Fagfeltet er en krysning av psykologi og mikroøkonomi. Ved bruk av eksperimentell metode, utfordrer atferdsøkonomien standard økonomisk teori, som antar at et individ er fullkomment rasjonelt, har ubegrenset selvkontroll og er utelukkende egeninteressert.

En tidlig pioner i fagfeltet var Herbert Simons forskning på beslutningsteori og begrenset rasjonalitet. Faget fikk større oppmerksomhet da psykologen Daniel Kahneman fikk Nobels minnepris i økonomi i 2002 for forskning han hadde gjort på 90-tallet sammen med Amos Tversky. 

Ettersom faget har praktisk anvendelse i markedsføring, salg og investeringer, har populærvitenskapelige og selvhjelpsbøker om faget oppnådd relativt høye salgstall til fagbøker å være. Blant de mestselgende forfattere innen atferdsøkonomi er den israelske psykologen Dan Ariely. I 2008 utgav Richard H. Thaler og Cass R. Sunstein den bestselgende boka *Nudge*, som forsøkte å omsette innsikter fra atferdsøkonomien til praktiske tips for å påvirke folk til å foreta mer rasjonelle beslutninger ved hjelp av «dulting». Denne formen for anvendt atferdsøkonomi ble omtalt som «mykpaternalisme» fordi den gav oppskrift for hvordan myndigheter effektivt kan påvirke innbyggernes valg uten bruk av tvangsmidler som lovregulering eller skatter. I Storbritannia ble det etablert en egen atferdsøkonomisk senter direkte underlagt statsministerens kontor.

En annen årsak til at faget har hatt et oppsving er at siste finanskrise til en viss grad har diskreditert teorier som bygger på markedseffisiens og rasjonelle aktører, slik at mange økonomer har forsøkt å forbedre modellene sine ved hjelp av psykologiske teorier. 

## Referanser


## Litteratur
* Daniel Kahneman *Tenke, fort og langsomt* (orig.tittel: *Thinking, fast and slow*), norsk utgave 2012 ISBN 9788253035529

## Eksterne lenker
* Vidar Ringstad *[http://samfunnsokonomene.no/magasin/samfunnsokonomen-nr-7-2013/?view=xml&id=samf-7-13-421 Kognitiv psykologi og atferdsøkonomi] * Samfunnsøkonomen nr 7 2013 
* Minerva *[http://www.minervanett.no/2009/09/25/%C3%B8konomen-som-terapeut/ Økonomen som terapeut]* av Ellen K. Nyhus 25. september 2009
Simon Halsey

**Simon Patrick Halsey** (født 1958 i London) er en britisk musiker og dirigent. Han var fra april 2001 til 2014 sjefdirigent til Rundfunkchors Berlin. Halsey er sønn av en kordirigent og av en sangerinne. Han ble utdannet ved tradisjonsrike engelske korskoler, som New College, Oxford og King’s College, Cambridge. 

I en alder av 22 ble Halsey musikkdirektør ved University of Warwick. Han ble i 2010 av tildelt den tyske fortjenesteorden Verdienstkreuz 1. Klasse.

Simon Halsey har siden januar 2025 fungert som kunstnerisk leder for koraktiviteter i Oslo-filharmonien. 

## Referanser


## Eksterne lenker
* 
* 
* 
*  Simon Halsey beim Rundfunkchor Berlin
*  Simon Halsey erhält Bundesverdienstkreuz på klassik.com
Liste over ordførere i Helgøy

Dette er en **liste over ordførere i [[Helgøy]]** kommune i Troms. Kommunen eksisterte fra 1886 til 1964.

Helgøy kommune tilsvarte den vestlige delen av dagens Karlsøy kommune. Ved innføringen av formannskapslovene i 1837 besto Karlsøy prestegjeld av de to sognene Karlsøy og Helgøy. Sognene hadde omfattende selvstyre, og hadde adskilt økonomi. Innen den politiske forvaltningen i kommunen dominerte imidlertid Karlsøy-delen, noe helgøyværingene var misfornøyde med. Blant annet hadde kun én av kommunens ordførere vært fra Helgøy-delen, nemlig Fredrik Altmann fra Dåfjord (1856–1860).

Den økende misnøyen, samt et vedvarende godt fiske som førte til økonomisk framgang, gjorde at helgøyværingene etter hvert ønsket å rive seg løs og bli egen kommune. Innføringen av ny skattelov på 1880-tallet gjorde at de to delene av kommunen enten måtte integreres helt eller skilles helt fra hverandre, og det ga det endelige puffet til delingen. Helgøy kommune ble opprettet 1. september 1886, og hadde da 828 innbyggere. Den nye kommunen måtte dele prest, distriktslege og lensmann med Karlsøy.

1. januar 1964 ble de to kommunene slått sammen igjen. Helgøy hadde ved sammenslåingen 1&nbsp;495 innbyggere.

## Ordførerne

## Se også
*Liste over ordførere i Karlsøy

## Kilder
*Ulf L. Vinje: *[http://urn.nb.no/URN:NBN:no-nb_digibok_2010090608038 Folk ved havet – Karlsøy kommune 1838-1998]* (s. 102-107, digitalisert av Nasjonalbiblioteket)
*Håvard Dahl Bratrein: *[http://karlsoy.com/bygdebok/periode10_del06.html Karlsøy og Helgøy Bygdebok]*. Karlsøy kommune 1989-94 (kapittel «Helgøy blir selvstendig», nettversjon via karlsoy.com)
**[http://karlsoy.com/bygdebok/periode10_del07.html Karlsøy og Helgøy Bygdebok]* (kapittel «På egne bein (1904–1911)»)
**[http://karlsoy.com/bygdebok/periode12.html Karlsøy og Helgøy Bygdebok]* (kapittel «Med hilsen til Føreren»)
*Dag Juvkam: *[http://www.ssb.no/emner/00/90/rapp_9913/rapp_9913.pdf Historisk oversikt over endringer i kommune- og fylkesinndelingen]*. Statistisk sentralbyrå 1999. ISBN 82-537-4684-9
John Gray

**John Gray** er navnet til flere personer av slekten Gray:

*John Gray (forfatter) (f. 1951), amerikansk forfatter av boka *Menn er fra Mars, kvinner er fra Venus*
*John Gray (filosof) (f. 1948), engelsk politisk filosof og forfatter
*John Edward Gray (1800–1875), britisk zoolog.
*John Stuart Gray (1941–2007), britisk marinbiolog.
Liste over ordførere i Karlsøy

Dette er en **liste over ordførere i [[Karlsøy]]** kommune i Troms.

Da formannskapslovene ble innført i 1837, ble Karlsøy prestegjeld, bestående av de to sognene Karlsøy og Helgøy, egen kommune. Daværende Karlsøy kommune besto av området som i dag (pr. 2012) utgjør kommunen, pluss et område på fastlandet som i dag tilhører Lyngen kommune. Alt 1. januar 1867 ble Sørfjorden, som da var blitt eget sogn, overført til Lyngen. Dette området hadde da 862 innbyggere. 1. september 1886 ble Helgøy sogn utskilt som egen kommune. Ved delingen hadde Helgøy 828 innbyggere og den gjenværende delen av Karlsøy  innbyggere.

1. januar 1964 ble Helgøy og Karlsøy kommuner slått sammen igjen til nye Karlsøy kommune. Ved sammenslåingen hadde Helgøy 1495 og tidligere Karlsøy 1919 innbyggere. Samtidig ble den gjenværende fastlandsdelen av Karlsøy, samt Svensby-området i Ullsfjord (som før 1867 også hadde tilhørt Karlsøy), slått sammen med Lyngen kommune. Fastlandsdelen av Karlsøy hadde da  innbyggere.

Et fellesmøte for kommunestyrene i Helgøy og Karlsøy i 1963 vedtok at navnet på den nye, sammenslåtte kommunen skulle være Nordhav kommune. Fylkesutvalget og senere departementet underkjente imidlertid fellesmøtets navnevedtak, og navnet på den sammenslåtte kommunen ble Karlsøy.

1. januar 2008 ble den søndre delen av Reinøya, med 50 innbyggere, overført fra Tromsø til Karlsøy kommune.

## Ordførerne

## Se også
* Liste over ordførere i Helgøy

## Kilder
* Ulf L. Vinje: *[http://urn.nb.no/URN:NBN:no-nb_digibok_2010090608038 Folk ved havet – Karlsøy kommune 1838–1998]* (s. 102–107, digitalisert av Nasjonalbiblioteket)
*Håvard Dahl Bratrein: *[http://karlsoy.com/bygdebok/periode10_del06.html Karlsøy og Helgøy Bygdebok]*. Karlsøy kommune 1989–94 (kapittel «Helgøy blir selvstendig», nettversjon via karlsoy.com)
* *[http://karlsoy.com/bygdebok/periode10_del07.html Karlsøy og Helgøy Bygdebok]* (kapittel «På egne bein (1904–1911)»)
* *[http://karlsoy.com/bygdebok/periode12.html Karlsøy og Helgøy Bygdebok]* (kapittel «Med hilsen til Føreren»)
* Dag Juvkam: *[http://www.ssb.no/emner/00/90/rapp_9913/rapp_9913.pdf Historisk oversikt over endringer i kommune- og fylkesinndelingen]*. Statistisk sentralbyrå 1999. ISBN 82-537-4684-9
Abaeis

* *se systematisk inndeling*

***Abaeis*** er en slekt av sommerfugler i gruppen hvitvinger.

## Utseende
Middelsstore (vingespenn ca. 35 millimeter), bredvingede, oransje sommerfugler med bredt mørke ytterkanter på vingenes overside.
## Levevis
Artene kan finnes i ulike slags åpne områder, men ikke i skog. De vandrer en god del. De drikker gjerne mineralrikt vann fra elvebredder og sølepytter.
Larvene lever på planter i erteblomstfamilien.
## Utbredelse
Slekten finnes i det sørlige USA og på Hispaniola.

## Systematisk inndeling

Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje. Denne slekten blir ofte regnet til *[[Eurema]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Abaeis*** Hübner, 1819 
****** *[[Abaeis nicippe]]* (Cramer, 1779) 
****** *[[Abaeis nicippiformis]]* Munroe, 1947 
 
 
## Kilder
* ''Abaeis'' på Tree of life

## Eksterne lenker
* 
* ''Eurema'' – www.nic.funet.fi/ – Lepidoptera database
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Nitedals Krudtværk

**Nitedals Krudtværk** var et norsk kruttverk beliggende ved Ørfiske i Nittedal. Kruttverket ble anlagt av ingeniøren Georg Frølich i 1882, da han kjøpte en tomt på 435 dekar fra gårdene Bjertnes og Mo. 
Produksjon av svartkrutt startet 22. november 1883.
Svartkruttet ble benyttet til ulike formål, men grunnlaget for produksjonen i Nittedal var først og fremst hvalfangsten. Det ble brukt svartkrutt både som drivmiddel i harpunkanonen og i selve harpunen. I 1896 begynte kruttverket også produksjon av røksvakt krutt, som hadde militær anvendelse i skytevåpen. Fra 1906 produserte verket også det nye sprengstoffet *Echo*, som var en rimeligere erstatning for dynamitt. Dessuten tålte dette slag og støt uten å eksplodere, og egnet seg derfor godt til granater. Bedriften produserte også haglpatroner. 

Frølich drev kruttverket til 1917, da det ble solgt og innlemmet i det nyopprettede Norsk Sprængstofindustri, som senere ble fusjonert inn i Dyno Industrier. Bedriften trappet ned produksjonen av røyksvakt krutt etter 1917, og produksjonen av granatsprengstoffet Echo opphørte i 1920-årene. Fra da har produksjonen primært vært rettet mot det sivile marked.

Arbeidsstokken bestod av mellom 16 og 50 arbeidere. Virksomheten medførte stor eksplosjonsfare, og tilsammen 17 personer ble drept i ulykker ved fabrikken. Den største ulykken inntraff 7. mai 1919, da sju mennesker omkom. Den siste ulykken 30. desember 1976 krevde to menneskeliv.

Verket ble lagt ned i 1978.

## Referanser
Ingvild Almås

**Ingvild Almås** (født 10. mars 1978) er en norsk økonom. Hun er professor ved Norges Handelshøyskole fra 2017 og hovedforsker ved NHHs senter for fremragende forskning FAIR (Centre for Experimental Research on Fairness, Inequality and Rationality). Hun er også professor ved Institutet för internationell ekonomi (IIES) ved Stockholms universitet.

Hun tok cand.oecon.-graden ved Universitetet i Oslo i 2004 og doktorgraden ved NHH i 2008 på en avhandling som drøftet ulikheter i lønnsnivå oppfattes som rettferdig. I 2011 vant hun Norges Banks pris til beste doktoravhandling i makroøkonomi, og hennes doktorgradsarbeid ble publisert i prestisjetunge American Economic Review i 2012 . Hun har særlig forsket på økonomisk ulikhet og hvordan en ved å analysere andelen husholdningenes forbruk som går til mat kan tallfeste mer presist økonomisk levestandard i land enn det er mulig med inntektsmål basert på nasjonalprodukt.
 
Sammen med Bertil Tungodden, Alexander W. Cappelen og Erik Ø. Sørensen publiserte hun i 2010 en artikkel i *[[Science]]* om hvordan en gjennom av atferdsøkonomiske eksperiment kunne avdekke hvordan tenåringers forståelse av rettferdighet endret seg med alderen.

I 2013 ble hun tildelt Nils Klim-prisen

For årene 2020–2021 er hun oppnevnt som en av to eksterne medlemmer i Norges Banks komité for pengepolitikk og finansiell stabilitet.

## Referanser


## Eksterne lenker

*  Ansatteside ved NHH
*  Artikler i forskning.no om Almås
Bosscha-observatoriet

**Bosscha-observatoriet** () er det eldste observatoriet i Indonesia, beliggende i Lembang, Jawa Barat, ca. 15&nbsp;km nord for Bandung. Observatoriet ligger på et seks ha stort område &nbsp;moh. Den internasjonale astronomiske unions kode for Bosscha er 299.

## Eksterne lenker
*
Terias

* *se systematisk inndeling*

***Terias*** er en slekt av sommerfugler i gruppen hvitvinger.  
## Utseende
Små til middelsstore (vingespenn ca. 32-48 millimeter), mer eller mindre gule, bredvingede sommerfugler. Spissen av forvingen er vanligvis mørk, og underside har vage, brune tegninger. Sjeldnere har de mer omfattende, svarte tegninger, eller oversiden er helt brun.

## Levevis
Disse sommerfuglene finnes gjerne på gressmark og i åpen skog, også ved dyrket mark og i hager.
De fleste artene har larver på busker og trær i erteblomstfamilien, noen nytter også planter i perikumfamilien. Larvene til den vidt utbredte *[[Terias hecabe]]* kan utnytte en rekke ulike fødeplanter.

## Utbredelse
Slekten er utbredt i Sørøst-Asia, Australia og Afrika.
Mange arter, for eksempel *Terias hecabe*, har svært vid utbredelse.

## Systematisk inndeling

Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje. Artene i denne slekten blir ofte ført til *[[Eurema]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Terias*** Swainson, 1821
****** *[[Terias ada]]* (Distant & Pryer, 1887) 
****** *[[Terias alitha]]* (C. & R. Felder, 1862) 
****** *[[Terias andersoni]]* (Moore, 1886) 
****** *[[Terias beatrix]]* (Toxopeus, 1939) 
****** *[[Terias blanda]]* (Boisduval, 1836) 
****** *[[Terias candida]]* (Stoll, 1782) 
****** *[[Terias celebensis]]* Wallace, 1867 
****** *[[Terias esakii]]* Shirôzu, 1953 
****** *[[Terias floricola]]* (Boisduval, 1883) 
****** *[[Terias hapale]]* (Mabille, 1882) 
****** *[[Terias hecabe]]* (Linnaeus, 1758)  
****** *[[Terias lacteola]]* (Distant, 1886) 
****** *[[Terias lombokiana]]* Fruhstorfer, 1897
****** *[[Terias mandarinula]]* (Holland, 1892) 
****** *[[Terias mentawiensis]]* Corbet, 1942 
****** *[[Terias novapallida]]* Yata, 1992 
****** *[[Terias puella]]* (Boisduval, 1832) 
****** *[[Terias regularis]]* (Butler, 1876) 
****** *[[Terias sari]]* (Horsfield, 1829) 
****** *[[Terias sarilata]]* Semper, 1891
****** *[[Terias senegalensis]]* Boisduval, 1836 
****** *[[Terias simulatrix]]* (Semper, 1891) 
****** *[[Terias smilax]]* (Donovan, 1805) 
****** *[[Terias tilaha]]* (Horsfield, 1829) 
****** *[[Terias nicevillei]]* (Butler, 1898) 
****** *[[Terias timorensis]]* Shirôzu & Yata, 1977 
****** *[[Terias tominia]]* (Vollenhoven, 1865) 
****** *[[Terias upembana]]* (Berger, 1981) 
****** *[[Terias zamida]]* (Fruhstorfer, 1908)

## Kilder
* ''Terias'' på Tree of life
* Butterflies of India – *Eurema hecabe* http://www.learnaboutbutterflies.com/India%20-%20Eurema%20hecabe.htm

## Eksterne lenker
* 
* ''Eurema'' – www.nic.funet.fi/ – Lepidoptera database
Kappa Centauri

**Kappa Centauri** (κ Cen, κ Centauri) er en binærstjerne i det sørlige stjernebildet Kentauren. Med en tilsynelatende størrelsesklasse på +3.14, kan den ses med det blotte øye ved mørke kvelder. Målinger av parallaksen plasserer den ved en estimert avstand på 380&nbsp;lysår (120&nbsp;parsec) fra jorden.

Dette er et spektroskopisk binærsystem hvor tilstedeværelsen av en omløpende kompanjong er avslørt av endringer i absorpsjonslinjer forårsaket av Doppler-effekten. Hovedkomponenten er en stor stjerne, med omtrent syv ganger solens masse og fire ganger solens radius. Den har en stjerneklassifisering på B2&nbsp;IV, noe som indikerer at den er i subkjempefasen av stjerneutviklingen. En effektiv temperatur på &nbsp;K i den ytre kappen er det som gir den det blå-hvite utseende til en B-type-stjerne.

Primærlegemet er en kandidat som Beta Cephei-variabel sov viser variasjoner i linjeprofilene i spektrum. Opphavet til variabiliteten forblir imidlertid uviss på grunn av binæropphavet til systemet. Per 2007 ble den andre komponenten skilt fra primærlegemet med 0,128&nbsp;buesekunder ved en vinkelposisjon på 156°. Den har ca. 68 % av massen til primærlegemet.

## Referanser
Norges Banks pris til beste doktoravhandling i makroøkonomi

**Norges Banks pris til beste doktoravhandling i makroøkonomi** er en forskningspris som utdeles hvert tredje år. Prisvinner bestemmes av en jury av to utenlandske økonomiprofessorer og doktoravhandlingen være levert inn ved et norsk universitet eller høyskole, eller av en norsk statsborger ved et utenlandsk lærested.  

## Prisvinnere
* 2020 Martin Blomhoff Holm: *Consumption*. Norwegian Business School (BI)
*2017 Vegard Høghaug Larsen: *Drivers of the Business Cycle: Oil, News and Uncertainty*. Norwegian Business School (BI)
*2014 André K. Anundsen: *Housing market and financial stability*. Universitetet i Oslo.
* 2011 Ingvild Almås: *Essays on Economic Inequality.* NHH
* 2008 Erik Ø. Sørensen: *Essays on the Production of Human Capital.* NHH
* 2005 Espen Villanger: *Fighting Poverty: Company Interests and Foreign Aid Policy, and an Impact Analysis of Natural Disasters.* NHH
* 2002 Qaisar Farooq Akram: *State dependent effects in labour and foreign exchange markets.* Universitetet i Oslo
* 2002 Kai Leitemo: *Inflation targeting and monetary policy.* Universitetet i Oslo
* 1999 Dag A. Lønning: *Some Implikcations and Tests of the Permanent-Income Hypothesis and Rational Consumer Behaviour.* NHH
* 1999 Fredrik Wulfsberg: *Panel Data Evidence on Wage Setting and Labour Demand from Norwegian Manufacturing Firms.* Universitetet i Oslo

## Referanser


## Eksterne lenker
* Norges Bank Pris for beste doktoravhandling i makroøkonomi
Pyrisitia

* *se systematisk inndeling*

***Pyrisitia*** er en slekt av sommerfugler i gruppen hvitvinger.  
## Utseende
Mellomstore (vingespenn ca. 32-40 millimeter), gule eller oransje sommerfugler med avrundede vinger.
Vingenes ytterkanter er mer eller mindre mørke. Hunnene er gjerne blekere enn hannene.

## Utbredelse
Slekten er utbredt i Amerika.
På østkysten av Nord-Amerika når slekten så langt nord som Maine, men den finnes også sør til Argentina. Det største artsmangfoldet er på Antillene.

## Systematisk inndeling

Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje. Artene i denne slekten blir ofte regnet til *[[Eurema]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Pyrisitia*** Butler, 1870
****** *[[Pyrisitia chamberlaini]]* Butler, 1897 
****** *[[Pyrisitia dina]]* (Poey, 1832) 
****** *[[Pyrisitia euterpiformis]]* Munroe, 1947 
****** *[[Pyrisitia leuce]]* (Boisduval, 1836) 
****** *[[Pyrisitia lisa]]* (Boisduval & Leconte, 1829) 
****** *[[Pyrisitia messalina]]* (Fabricius, 1787) 
****** *[[Pyrisitia nise]]* (Cramer, 1775) 
****** *[[Pyrisitia portoricensis]]* (Dewitz, 1877) 
****** *[[Pyrisitia proterpia]]* (Fabricius, 1775) 
****** *[[Pyrisitia pyro]]* (Godart, 1819) 
****** *[[Pyrisitia venusta]]* (Boisduval, 1836)

## Kilder
* ''Pyrisitia'' på Tree of life

## Eksterne lenker
* 
* ''Eurema'' – www.nic.funet.fi/ – Lepidoptera database
Heidersdorf

**Heidersdorf** er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Siden 1. april 2000 har kommunen medlem av forvaltningsfellesskapet Seiffen.  Kommunen hadde 866 innbyggere den 31. desember 2010.
## Referanser


## Eksterne lenker
*
Ørjan (album)

***Ørjan*** er et musikkalbum med Ørjan. Det ble utgitt i 1995. Platens betegnelse er dB Records DBCD017

Den ble innspilt i dansebandet Intervalls Studio.

## Personale
* Jan Øyvind Hanevik – keyboards, akustiske gitarer, trommeprogrammering, arrangør og produsent
* Reinhardt Døskeland – el. gitarer
* Jan Sævik – bass
* Knut Skønsberg – korstemmer
* Fredrik Fotland – basstemme på «Mariann»
* Trine Siversen – korstemme på «Din vår»

## Sporliste
# «Er det deg jeg ser?» («Hepsi Senin mi») (Sesen Aksu/Jon Rune Karlsen)
# «Barndommens minner» (Ørjan Vatne)
# «Jeg er ikke forelsket» («I'm Not in Love») (Graham Gouldman-Eric Stewart/Jon Rune Karlsen)
# «Min venn» (Rudolph Hansen/Jon Rune Karlsen)
# «Bare nok en gutt» («Just Another Guy») (Neil Diamond/Jon Rune Karlsen)
# «Spørsmål» («Questions») (Manfred Mann/Jon Rune Karlsen)
# «Din vår» (Ørjan Vatne)
# «Dagen før» (Kim Larsen/Jon Rune Karlsen)
# «Mariann» («Desiree») (Neil Diamond-Gilbert Becaud/Jon Rune Karlsen)
# «Lyset» («Ljuset») (Björn Afzelius/Jon Rune Karlsen)
# «Den jeg er» (Tor Arne Johnsen)

## Eksterne lenker
* Ørjan Vatnes nettsted
*
Nummertetthet

**Nummertetthet** (symbol: *n*) er iInnen fysikk, astronomi og kjemi en intensiv egenskap brukt for å beskrive graden av konsentrasjon av tellbare objekter (partikler, molekyler, fononer, galakser osv.) i det tredimensjonale fysiske rom. Areal-nummertetthet (antall enheter per enhet areal) og lineær nummertetthet (antall enheter per enhet lengde) defineres analogt. Begrepet **nummerkonsentrasjon** (symbol: *C*) brukes noen ganger i kjemi for den samme mengden, spesielt når man sammenligner med andre konsentrasjoner.
Teriocolias

***Teriocolias*** er en slekt av sommerfugler i gruppen hvitvinger. Slekten omfatter bare én kjent art, *[[Teriocolias zelia]]*.

## Utbredelse
Arten er utbredt i den Neotropiske økosonen, der den er utbredt fra Peru i nord til Chile og Argentina i sør.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje. Arten blir ofte regnet til slekten *[[Eurema]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Teriocolias*** Röber, 1909   
****** *[[Teriocolias zelia]]* (Lucas, 1852)

## Kilder
* Tree of life – ''Teriocolias''

## Eksterne lenker
* 
* ''Eurema'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Even Arntzen

**Even Arntzen** (1962–2024) var en norsk litteraturforsker med Knut Hamsuns forfatterskap som spesialitet. Han var professor i allmenn litteraturvitenskap ved Universitetet i Tromsø.  

Arntzen skrev en hovedfagsoppgave om Knut Hamsun i 1988 med tittel *- Se, Natten er Livet og Kvinden dets Hærsker.' Ein intertekstuell analyse av Knut Hamsuns dramatikk*. Han tok doktorgraden om Hans E. Kincks forfatterskap (*Vraal og hans litterære søsken. Intertekstualitet i Hans E. Kincks Driftekaren og Paa Rindalslægret* i 1995. Han har også utgitt en roman, *Veien mot Ngàje Ngài* i 2002. Siste utgivelse: *Hamsuns verden. Opprør, skapelse og sirkulasjon. Fra Ibsen til Knausgård.* (2019) 

Arntzen var styreleder i Hamsun-Selskapet fra 2000 til 2012.

## Bibliografi (utvalg)
* *Veien mot Ngàje Ngài*, roman, (2002)
* *Veier til Hamsun*, (2006)
* *Makt og moral*, (2008)
* *Knut Hamsun – nordlending, nobelprisvinner og nazist*, (2009)
* *Uro. Knut Hamsun og det rastløse menneske*, (2010)
**Hamsuns verden. Opprør, skapelse og sirkulasjon. Fra Ibsen til Knausgård.* (2019)

## Referanser


## Eksterne lenker
Meteorologiåret 2012

**Meteorologiåret 2012** er en oversikt over hendelser, prisvinnere, fødte og avdøde personer med tilknytning til meteorologi i 2012.

## Hendelser

### Januar
*Den amerikanske værtjensten NOAA rapporter at 2011 var det 11. varmeste året noensinne globalt sett.

### Februar
*1. februar – Et kraftig høytrykk har noen dager i slutten av januar og begynnelsen av februar sitt sentrum over Finland. I Haparanda måles et lufttrykk på 1058,0 hPa, som er det høyeste lufttrykket i Sverige siden 1972.
Samme høytrykkssentrum ligger bak det uvanlig kjølige værlaget med kalde luftmasser fra øst.

### Mars
* 22. mars – 19,0&nbsp;°C måles i Uppsala noe som er en ny varmerekord for måneden.

### September
* 13. september – Organisasjonen WMO har kommet fram til at den 90 år gamle varmerekorden i Libya er uriktig. Årsaken var blant annet at observatøren var uerfaren. Den nye varmerekorden i verden er +56,8 grader i Death Valley, USA.

### Oktober
Orkanen Sandy raste over Jamaica, Cuba, Bahamas, Haiti, Den dominikanske republikk og det sørøstre USA, og som traff østkysten av USA igjen den 29. oktober 2012, da med betydelig sterkere kraft enn tidligere i sitt forløp. Orkanen ble også en periode kalt «Frankenstorm» fordi man antok at den ville treffe nordøstlige USAs storbyer på halloween.

### November

### Desember

## Dødsfall

## Referanser
Lafitte

**Lafitte** har flere betydninger:

* Jean Lafitte, fransk sjørøver
* Lafitte, Tarn-et-Garonne, fransk kommune
* Lafitte, Louisiana, amerikansk tettsted
* Château Lafite Rothschild, fransk vinprodusent
Lycksele lufthavn

**Lycksele lufthavn** (*Lycksele flygplats*) (IATA: **LYC**, ICAO: **ESNL**) er en regional flyplass i Lycksele kommune i Västernorrlands län i Sverige. Avstanden til Lycksele by er 5 kilometer

## Ruter og flyselskap
Pr 2012 er det 2-3 daglige ruteflyvninger til Stockholm Arlanda og til Arvidsjaur. Ruten er en anbudsrute med støtte fra Trafikverket og har siden 2008 vært operert av NextJet. Flyplassen hadde 24822 passasjerer i 2011, samtlige var innenrikspassasjerer.

## Historie
Flyplassen åpna for trafikkflygning i 1968 og hadde opprinnelig en rullebane på 1100 x 30 meter. Rullebanen har blitt utvida i 1994 og i 2004 til dagens dimensjoner på 2000 x 45 meter. I 2007 ble nytt terminalbygg åpna.

## Referanser


## Eksterne lenker
* Flyplassens hjemmesider
* Hjemmesidene til NextJet
Desiree (sang)

**«Desiree»** er en amerikansk sang, skrevet og innspilt av Neil Diamond. Hans versjon ble utgitt på singlen Columbia 3-10657 i 1977. Den ble arrangert og dirigert av Alan Lindgren. Produsent var Bob Gaudio. B-siden var «Once In A While» 

«Desiree» var hentet fra LP-platen *[[I'm Glad You're Here with Me Tonight]]* (Columbia PC&nbsp;34990)

Den ble brukt i den første såkalte *[[Long Distance Dedication]]* på American Top 40 i programmet, som ble vist 26. august 1978.

## Norsk verjon
Jon Roger Karlsen har skrevet en norsk tekst. Den norske versjonen bærer tittelen «Mariann».

### Innspilling
Ørjan. Utgitt på CD-platen *[[Ørjan (album)|Ørjan]]* (dB Records DBCD017) i 1995.

## Listeplassering
Diamonds versjon lå som # 16 på Billboard Hot 100-listen og nådde førsteplassen på Billboard Easy Listening-listen. Den ble hans femte nummer én-sang på den listen.  

## Referanser
I’ll Never Find Another You (sang)

**«I'll Never Find Another You»**  var The Seekers' første single (Columbia DB&nbsp;7431), som ble utgitt i Storbritannia (i desember 1964), og var den bestselgende singlen i Storbritannia i 1965. B-siden var «Open Up Them Pearly Gates». 

«I'll Never Find Another You» ble også meget populær i USA.

Sporet ble skrevet og produsert av Tom Springfield, som også var ansvarlig for flesteparten av gruppas påfølgende hits.

## Ulike innspillinger
Låten fikk nytt liv i USA i 1967 i en countryversjon (# 1) med Sonny James. Den ble utgitt på singlen Capitol 5914 i mai 1967. Produsent var Kelso Herston. B-siden var «Goodbye Maggie Goodbye».

«I'll Never Find Another You» var hentet fra James' LP-plate med samme tittel (Capitol ST&nbsp;2788). 

I 2004 gjorde den kristne vokalgruppen Frisk luft en innspilling som var åpningsspor på albumet ''I'll Never Find Another You''. 

I 2006 fikk den nok en gang nytt liv i en rask folkrock-coverversjon med gitaristen Les Fradkin på hans CD-album, *Jangleholic* (RRO).

I 2010 ble sangen fremført på en veldedighetskonsert for hjemløses ungdomsorganisasjon, Teen Feed, av frontmannen i Death Cab for Cutie, Ben Gibbard, og hans hustru, sanger/skuespiller Zooey Deschanel.

Sangen ble lagt til the National Film and Sound Archive i Australias Sounds of Australia-register i 2011.

## Norsk versjon
Britt Viberg har skrevet en norsk tekst. Hennes norske versjon bærer tittelen «Jeg finner ingen annen du».

### Innspilling
*Kate Gulbrandsen. Utgitt på CD-platen *[[Vi to]]* (United Music UMCD&nbsp;0512) i 2005.

## Listeplasseringer

## Referanser
Calathus mollis

***Calathus mollis*** er en av billene i delgruppen (underfamilien) Platyninae i familiegruppen løpebiller. Systematikken følger Carabidae of the World.

## Utbredelse
*Calathus mollis* finnes i Europa, Nord-Afrika, litt østover i Asia. Også i Norge.

## Utseende
*Calathus mollis* er 6-8&nbsp;mm lang og en generelt litt smale løpebiller med lange slanke bein. Oversiden er ganske flat, mens buksiden er mer rund. Den er svart på farge. Antenner og bein er brun-røde. Antennens fjerde ledd med fine korte hår og en lang børste/børster i spissen. (Krever forstørrelse for å se). Kloen (kloleddet) ytterst på beina har fine tenner på innsiden. Dekkvingene to børstepunkt i det tredje rillemellomrom. Brystskjoldets bakhjørner litt nedtrykt, med tydelige bakhjørnevinkler, ikke avrundet.

## Levevis
Larvene lever som predatore.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Litteratur
* Lindroth, C.H. 1974. *Coleoptera: Carabidae*. Handbooks ident. Br. Insects 4 (2). side 1-146. British Entomological Society, London.
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Calathus mollis'' – Database Carabidae of the World – engelskspråklig
* ''Calathus mollis'' - Fauna Europaea - engelskspråklig
* Norsk entomologisk forening
Den russiske provisoriske regjering

**Russiske provisoriske regjering** var den regjeringen som styrte Russland etter tsar Nikolaj IIs fall som følge av februarrevolusjonen og fram til oktoberrevolusjonen.

Etter at Nikolaj II abdiserte i mars 1917 ble det dannet en midlertidig regjering i Petrograd med Georgij Lvov fra Kadettpartiet som leder. Lvov hadde også vervet som innenriksminister. I juli valgte Lvov å gå av til fordel for justisminister Aleksandr Kerenskij.

I stedet for å avsluttet den russiske krigføringen i første verdenskrig, forsøkte de nye myndighetene å komme på offensiven, og iverksatte 1. juli en offensiv mot Tyskland og Østerrike-Ungarn, som senere er blitt kalt Kerenskijoffensiven. Dette svekket de nye myndighetens oppslutning i den krigstrette befolkningen, noe som ble ytterligere svekket da offensiven var mislykket.

Den provisoriske regjeringen var svekket av indre politisk uenighet og statsapparatets sammenbrudd, og ble utfordret fra både det politiske høyre og venstre.

14. september ble Statsdumaen offisielt oppløst av det nydannede direktoratet, en kortvarig regjering med bare fem medlemmer, ledet av Kerenskij. Landet ble erklært republikk, under navnet Den russiske republikk (russisk: Российская республика, Rossiyskaya respublika). Denne blir også kalt Kerenskijregjeringen etter lederen. Den russiske republikk varte i åtte måneder, fram til bolsjevikenes maktovertakelse under Oktober-revolusjonen 7. november.

Etter Oktoberrevolusjonen flyktet flere av den provisoriske regjeringens medlemmer til Frankrike og støttet derfra de hvite under den russiske borgerkrigen som brøt ut året etter.

Mikhail Teresjtsjenko var finans- og utenriksminister, og flyktet til Norge etter å ha vært arrestert under oktoberrevolusjonen. Pavel Miljukov var utenriksminister mars-mai 1917 da Teresjtsjenko overtok vervet.

## Referanser


## Eksterne lenker
*
Arwal (distrikt)

**Arwal** (bihari: अरवल जिला) er et distrikt i den indiske delstaten Bihar. Distriktets hovedstad er Arwal. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 7.36 % av befolkningen.

Barn i alderen 0 til 6 år utgjorde 17,68 % i 2011 mot 19,45 % i 2001. Antallet jenter i den alderen per tusen gutter er 941 i 2011 mot 920 i 2001. 

## Referanser


## Eksterne lenker
*
Quiet Exit

***Quiet Exit*** er Elvira Nikolaisens debutalbum utgitt i 2006. Albumet solgte over  eksemplarer første år og det ble dermed det 14. mest solgte albumet i Norge.

## Produksjon

Albumet ble produsert av Knut Schreiner, bedre kjent som Euroboy, gitarist i Turbonegro og vokalist/gitarist i Euroboys. Han fikk med Euroboys gitarist Trond Mjøen på gitar, mens Tom Rudi Torjussen fra Jim Stärk spiller trommer/perkusjon. Ole Kristian Wetten spiller bass. Nikolaisens eldre bror, Emil Nikolaisen fra Serena Maneesh bidro også med bakgrunnsvokal på tre av låtene. Alle tekster og melodier ble skrevet av Nikolaisen. Innspillingen fant sted i Athletic Sound Studio i Halden og var ferdig i september 2005.

Flere anmeldere var positive til albumets produksjon. En anmelder roste Schreiner og backingbandet for de "mange spennende detaljer i lydbildet  åpenbarer ... noe nytt hver gang man hører låtene". Thorstein Krogedahl fikk også ros for sin rolle på saksofon i refrenget av *[[Egypt Song]]*.

## Sanger

## Referanser


## Eksterne lenker
*
Let Me Be There

**«Let Me Be There»** er en populær sang, skrevet av John Rostill. Den ble først innspilt på plate av Olivia Newton-John i 1973 og utgitt på singlen MCA MCA-40101 i juli 1973. *Let Me Be There* ble arrangert og produsert av Bruce Welch og John Farrar. B-siden var «Then I'll Think of You»

«Let Me Be There» var hentet fra hennes LP-plate med samme tittel (MCA MCA-389).

Den countryinfluerte sangen var Newton-Johns første Top 10-single i USA og lå som # 6 på Billboard Hot 100-listen. Den gav henne også Grammy Award for Best Female Country Vocalist. *Let Me Be There* ble sertifisert til gull av the RIIA.

Singlen inneholder Mike Sammes på bassvokal, selv om det feilaktig har blitt antatt i årenes løp at Cat Stevens sang på sporet.

## Coverversjoner
* Ike & Tina Turner spilte inn sangen og ga den ut på albumet *[[Sweet Rhode Island Red (album)|Sweet Rhode Island Red]]* i 1974.
* «Let Me Be There» ble fremført av Elvis Presley på mange konserter til hans død i 1977. Den ble innspilt live på en konsert i Memphis, Tennessee 20. mars 1974. Mesteparten av den konserten ble utgitt 7. juli 1974 på LP-platen, ** (RCA Victor CPL1-606). Coverversjonen av «Let Me Be There» fra det showet ble også utgitt som spor fem på LP-platen, *[[Moody Blue]]* (RCA Victor AFL1-2438), 19. juli 1977.
* Andre artister har gjort interessante versjoner.
* Tanya Tucker har spilt inn sangen. Den ble utgitt på hennes LP-plate, *[[Would You Lay with Me (In a Field of Stone)]]* (Columbia KC-32744), i 1974, som ble sertifisert til gull. Den er også med på flere *greatest hits*-samlinger.

## Norsk versjon
Britt Viberg har skrevet en norsk tekst. På norsk bærer den tittelen «La meg bli der».

### Innspillinger
*Kate Gulbrandsen. Utgitt på CD-singlen United Music UMS – 013 og på CD-albumet *[[Vi to]]* (United Music UMCD&nbsp;0512), begge i 2004.

## Listeplasseringer

## Referanser
MF «Bilfergen»

**MS «Bilfergen»** , tidligere **MS «Bilfærgen»**, er en bilferge som er fredet av Riksantikvaren. Hun ble bygd av Johan T. Nerhus i Ølve i Hardanger i 1921 og er den eldste bilferga i Norge. Den kunne ta 5 personbiler, salongen har plass til 15 personer og den gjorde 9 knop.

Bilfergen ble opprinnelig planlagt som fiskekutter i 1919, men etter at kjøperne trakk seg, overtok Aalesunds Automobilklubb prosjektet. Båten ble ferdigstilt som bilferje av A/S Aalesund Færgeselskap, med plass til fire biler og en motorsykkel. Hun fikk navnet *Bilfærgen* og startet i 1922 rute mellom Vestnes og Åndalsnes, men ble raskt tatt ut grunnet økonomiske tap. I 1925 ble hun solgt til Møre Fylkes Ruteselskap og satt i rute mellom Vestnes og Molde, med redusert bilkapasitet og bedre passasjerforhold.

Navnet ble endret til *Bilfergen* i 1931. I 1934 ble hun ombygd med gjennomgående bildekk og plass til fem biler. Under andre verdenskrig ble hun rekvirert av tyske styrker. Etterpå gikk hun i ulike ruter i Møre og Romsdal, før hun igjen ble ombygd i 1954. I 1959 ble hun tatt ut av trafikk og senere solgt til Sund kommune. Hun avsluttet sin operative tjeneste i rute mellom Tofterøy og Steinsland frem til 1972. I 1975 ble hun reddet fra opphugging og restaurert av Søndeled Veteranskibsklubb i Risør.

I 1999 kom «Bilfergen» tilbake til Møre og Romsdal Fylkesbåtar (Fjord1). Fra 2006 til 2009 ble hun pusset opp ved Hardanger Fartøyvernsenter.

Fartøyet ble fredet av Riksantikvaren i 2012.

## Referanser


## Kilder
* Tenfjord, Kåre Johan:«Hjem fra Hardanger som en nyslått toskilling» i *[[Nostalgibølgen]]* nr 3 2009
*Norsk Forening for Fartøyvern

## Eksterne lenker
* 
*
Aepus marinus

***Aepus marinus***  er en av billene i delgruppen (underfamilien) skyggeløpere (Trechinae) i familiegruppen løpebiller.

*Aepus marinus* er en liten, vanligvis lyst farget, løpebille. Den har sterkt reduserte øyne. 

Den lever på havstrender, et sted der svært få insekter lever. De skjuler seg i bergsprekker eller under steiner når sjøen flør og kommer fram igjen ved fjære sjø. 

## Litteratur
* Bertram G. Rye. 1908. *Biller I. Løpebiller.* Danmarks Fauna Bind 3. G.E.C. GAD, København.
## Eksterne lenker
*
Dromius fenestratus

***Dromius fenestratus*** er en av billene i delgruppen (underfamilien) Lebiinae i familiegruppen løpebiller.

## Utbredelse
*Dromius fenestratus* er vanlig, særlig østover i Europa, sjeldnere i vest. Den finnes i Norge.

## Utseende
*Dromius fenestratus* er en liten løpebille med en ganske slank og litt flat kroppsform. Fasettøynene er noe utstående. Den er mørk brunsvart, men antenner og beina er rødlig brune, likeså munndelene og ytterranden av brystskjoldet. Midt på hver av dekkvingene er det en lysere organge-brun rund flekk. Mange av artene i slekten *[[Dromius]]* er like hverandre og er vanskelige å artsbestemme.

## Levevis
*Dromius fenestratus* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Dromius fenestratus'' - Coleoptera Poloniae
* Norsk entomologisk forening
Dansk Arbejdsgiverforening

**Dansk Arbejdsgiverforening** (**DA**) er hovedorganisasjon for 12 arbeidsgiverforeninger på det danske private arbeidsmarkedet. DA er en medlemsstyrt arbeidsgiverorganisasjon, hvis formann er Lisbeth Dalgaard Svanholm, mens Jacob Holbraad er foreningens administrerende direktør.

DA eier og driver også konferanseeiendommen Egelund Slot.

Ca. 25&nbsp;000 virksomheter innenfor blant annet industri, handel, transport, service og byggeri er medlem av en av DAs medlemsorganisasjoner. 

## DAs medlemmer
* AI-BOA
* Dansk Byggeri
* Dansk Erhverv
* Dansk Textil & Beklædning
* Danske Malermestre
* Danske Mediers Arbejdsgiverforening
* DI - Organisation for erhvervslivet 
* Foreningen af Danske Virksomheder i Grønland
* Grafisk Arbejdsgiverforening
* Horesta Arbejdsgiverforening
* Danmarks Rederiforening
* SAMA - Sammenslutningen af mindre Arbejdsgiverforeninger i Danmark
* TEKNIQ Installatørernes Organisation

## Referanser


## Eksterne lenker
*
DeWitt Clinton

**DeWitt Clinton** (født 2. mars 1769 i Little Britain i New York, død 11. februar 1828 i Albany i New York) var en amerikansk politiker som tjente som senator, og som New Yorks 6. guvernør. Clinton spilte en avgjørende rolle i beslutningen om å bygge Eriekanalen.

Clinton ble, etter avsluttede jusstudier, privatsekretær for USAs visepresident, George Clinton, som også var hans onkel.
Han var demokratisk-republikansk medlem av USAs senat fra New York 1802-1803. Deretter var han New Yorks borgermester 1803-1807, 1808-1810 og 1811-1815. Han var vieguvernør i New York 1811-1813, og guvernør 1817-1823 samt 1825-1828. Clinton stilte som føderalistenes presidentkandidat i presidentvalget i USA 1812, men tapte mot James Madison.

## Referanser


## Eksterne lenker
* 
* 
*  Political Graveyard
Kerenskijoffensiven

**Kerenskijoffensiven**, også kalt **julioffensiven** eller **Galiciaoffensiven**, var en offensiv satt i gang av den russiske provisoriske regjering  mot Sentralmaktene på østfronten under første verdenskrig. Dette var den siste russiske offensiven under krigen. Den ble igangsatt 1. juni 1917 etter ordre fra Aleksandr Kerenskij som var krigsminister i den provisoriske regjeringen, og har fått sitt navn etter ham.

## Bakgrunn
Tidspunktet for beslutningen om å videreføre krigen gjennom en slik offensiv var uheldig, da det etter februarrevolusjonen var befolkningen krigstrett og ønsket fred. Dette fredsønsket var også sterkt innen hæren, slik at kampevnen stadig ble dårligere. Denne var svært svekket etter tsarens fall, og ble ytterligere svekket etter motstand fra sovjetet i Petrograd og bolsjevikiske agitatorer innen de militære rekker. Kerenskij håpet imidlertid at en russisk seier ved fronten ville gi de provisoriske myndighetene ny støtte og gjenreise soldatenes kampmoral.

## Kampene
Offensiven ble ledet av Aleksej Brusilov, og ble innledet med et angrep på tyske og østerriksk-ungarske styrker i Galicia rettet mot Lviv. De russiske styrkene hadde innledningsvis framgang, som følge av et omfattende, forutgående bombardement. Østerrikerne måtte trekke seg tilbake, og de russiske styrkene rykket inn i tomrommet etter dem uten å møte motstand. De tyske styrkene vek imidlertid ikke tilbake og ga de russiske styrkene en innbitt motstand noe som førte til store russiske tap.

Etter hvert som de russiske tapene steg, sank stridsmoralen tilsvarende, og det ble stadig mer vanlig med ordrenekt, og soldatkomiteer diskuterte om de skulle følge ordrer.

Den russiske framrykkingen brøt sammen 16. juli og to dager senere gikk de tyske og østerriksk-ungarske styrkene til motangrep. De møtte lite motstand og rykket framover gjennom Galicia og Ukraina helt fram til Sjuruch-elven. De russiske linjene brøt sammen 20. juli og 23. juli hadde russerne trukket seg tilbake 240 km.

## Virkninger

Denne militære katastrofen svekket den provisoriske regjeringen ytterligere og øket faren for et bolsjevikisk statskupp. I stedet for å styrke den russiske kampmoralen, viste den i stedet at den russiske kampmoralen var fullstendig fraværende, og ingen russiske generaler kunne regne med at hans ordrer ble iverksatt.

Offensiven markerte på mange måter avslutningen av kampene på østfronten, bortsett fra det tyske angrepet og erobringen av Riga 1.-3. september, da de russiske styrkene som skulle forsvare byen nektet å kjempe og flyktet fra de framrykkende tyske styrkene, samt Operasjon Albion da de tyske styrkene okkuperte de estiske øyene Saaremaa (Ösel), Hiiumaa (Dagö) og Muhu (Moon) i september/oktober.
John Tayler

**John Tayler** (født 4. juli 1742 i New York, død 19. mars 1829 i Albany, New York) var en amerikansk, demokratisk-republikansk politiker.

Tayler giftet seg 1764 med Margarita Van Valkenburgh. Ved forretningsvirksomhet skaffet han seg en betydelig formue.

Tayler var leder for *New York State Assembly*, underhuset i delstatens lovgivende forsamling, i periodene 1777-1779, 1780-1781 og 1785-1787. Han var medlem av delstatens senat 1802-1813, og tjenestegjorde 1811 som leder av delstatens senat.

Tayler var viseguvernør i New York 1811, 1813-1817 og 1817-1822. Han fungerte som delstatens guvernør i perioden 24. februar til 1. juli 1817, da han tok hånd om guvernørembetet da Daniel D. Tompkins gikk av for å tiltre som USAs visepresident, og fram til etterfølgeren DeWitt Clinton ble innvalgt og tiltrådte embetet.

Duellen mellom Aaron Burr og Alexander Hamilton, som endte med Hamiltons død, startet hjemme hos John Taylor.

## Referanser


## Eksterne lenker
* John Tayler – biografi av Tricia A. Barbagallo på New York State Museum
North 24 Parganas (distrikt)

**North 24 Parganas** (bengali: উত্তর চব্বিশ পরগণা জেলা) er et distrikt i den indiske delstaten Vest-Bengal. Distriktets hovedstad er Barasat. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 57,59 % av befolkningen.

Barn i alderen 0 til 6 år utgjorde 8,95 % i 2011 mot 11,80 % i 2001. Antallet jenter i den alderen per tusen gutter er 947 i 2011 mot 958 i 2001. 

## Referanser


## Eksterne lenker
*
Nils Trosner

**Nils Danielsen Trosner** (født 1685, død før 1734) var en norsk orlogsmatros i den dansk-norske orlogsflåten, for ettertiden kjent for sin dagbok. 

## Bakgrunn og virke
Nils Danielsen Trosner ble født i 1685 i Bokn i Rogaland, og døde før 1734). Roald Tank antok at Nils Trosner var forfatter av en utførlig dagbok fra årene 1710–1714. Det finnes ikke bevart annet dagbokmateriale av denne typen for perioden. Dagboken har stor viktighet for norsk og nordisk historie, og ble i 2012 tatt opp som en del av Norges dokumentarv. Dagboken er elektronisk tilgjengelig på hjemmesiden til Riksarkivet/arkivportalen og publisert i to bind i 2017 (*For Kongen og Flåten. Matros Trosners dagbok 1710-1714*). Utgivelsen konkluderer med at det var broren Daniel Danielsen Trosner (1689-1741) - og ikke Nils - som var forfatter av dagboken.

## Bibliografi
* *Dagbok 1710–14*, RA, utg. av R. Tank under tittelen Tordenskiolds matros. Dagbok ført av en norsk matros paa den dansk-norske flaate 1710–1714, 1923
* *For Kongen og Flåten. Matros Trosners dagbok 1710-1714,* 2 bind, Bergen 2017, Utgitt, redigert og kommentert av Hans Christian Bjerg (red.) og Tor Jørgen Melien.

## Referanser


## Kilder
* Nominasjon av dokumentet til Norges dokumentarv

## Eksterne lenker
* «Matros Trosners dagbok 1710-1714», fra Arkivverket
* Om Nils Danielsen Trosner, fra *Norsk biografisk leksikon* (NBL)
* Mads Ramstad: ''Trosners dagbok – en boknars eventyrlige fortelling 1710–1714 fra store nordiske krig'' 
* Søkbar digitalkopi av ''Tordenskiolds matros : dagbok ført av en norsk matros paa den dansk-norske flaate 1710-1714'' (Gyldendal, 1923)
Digitaliseringsstyrelsen

**Digitaliseringsstyrelsen** er et dansk forvaltningsorgan under Finansministeriet som ble opprettet i 2011 primært ved en sammenslåing av IT- og Telestyrelsen og deler av den tidligere Økonomistyrelsen. Digitaliseringsstyrelsens primære oppgave er å ivareta digitaliseringen av den offentlige sektor.

## Eksterne lenker
* 
* Pressemeddelse fra Finansministeriet om reorganisering
Grünhainichen

**Grünhainichen** er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen består av stedene Grünhainichen og  Waldkirchen; den siste var en selvstendig kommune frem til 1. mars 2009, da den ble innlemmet i Grünhainichen gjennom en kommunesammenslåing. Siden 29. mars 1994 har kommunen vært medlem av forvaltningsforbundet Wildenstein. Kommunen hadde 2&nbsp;319 innbyggere den 31. desember 2010.

Nest etter Seiffen er Grünhainichen det viktigste sentrum for produksjonen av treleker i Erzgebirge.

## Referanser


## Eksterne lenker
*